CELEX: C2006/010/51
Language: lv
Date: 2006-01-14 00:00:00
Title: Lieta T-388/05: Prasība, kas celta  2005. gada 20. oktobrī  —  Grünheid /Komisija

14.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 10/26
            
         Prasība, kas celta 2005. gada 20. oktobrī — Grünheid/Komisija
   (Lieta T-388/05)
   (2006/C 10/51)
   Tiesvedības valoda — franču
   Lietas dalībnieki
   
      Prasītāja: Sabine Grünheid (Overijse, Beļģija) (pārstāvis — E. Boigelot, advokāts)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt 2004. gada 6. oktobra lēmumu, kas tai tika paziņots 2004. gada 18. novembrī, jo tajā ir norādīta prasītājas klasifikācija A*8 pakāpē, kā arī atcelt visus sekojošos un/vai ar to saistītos aktus;
            
         
               —
            
            
               atcelt 2005. gada 6. jūlija grozīto lēmumu, kas tai paziņots tā paša gada 12. jūlijā un ar kuru ir noraidīta prasītājas 2005. gada 18. februārī reģistrētā sūdzība Nr. R/162/05;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītāja, kuru kā ierēdni 2003. gadā pieņēma darbā Komisija, ar šo prasību apstrīd savu galējo klasifikāciju bijušajā A7 pakāpē, kas pašreiz atbilst A*8 pakāpei. Tā uzskata, ka, ņemot vērā iepriekšējo profesionālo pieredzi, ko tā guvusi pirms pieņemšanas darbā Komisijā, iespējams vairāk kā 12 gadu garumā, to vajadzēja klasificēt A6 pakāpē, kas tagad ir A*10 pakāpe.
   Savas prasības pamatojumam prasītāja norāda, ka ir pārkāpts Civildienesta noteikumu 31. panta 2. punkts, redakcijā, kura bija spēkā līdz 2004. gada 1. maijam, Komisijas lēmumi par kritērijiem, kas ir piemērojami, ieceļot attiecīgā pakāpē, administratīvais rīkojums par jauno ierēdņu klasifikāciju, kā arī ir pieļauta acīmredzama kļūda vērtējumā. Turklāt tā norāda uz vienlīdzīgas attieksmes principa pārkāpumu, jo Komisija jau agrāk iecēla augstākās pakāpēs zemāk kvalificētus vai vienlīdzīgi ar prasītāju kvalificētus ierēdņus. Visbeidzot, prasītāja atsaucas uz tiesiskās paļāvības principa un rūpības pienākuma pārkāpumu.